EkBass/fiwiki-20250220-pages-articles huggingface dataset:
Gli invincibili fratelli Maciste

Gli invincibili fratelli Maciste (”Voittamattomat Macisten veljekset”) on vuonna 1964 valmistunut italialainen seikkailuelokuva. Tyylilajiltaan peplumia edustavan elokuvan on ohjannut Roberto Mauri. Macisten veljeksiä näyttelevät iranilaissyntyinen Iloosh Khoshabe alias Richard Lloyd ja Mario Novelli alias Tony Freeman. ==Juoni== Prinssi Akimiin rakastunut maanalaisen valtakunnan kuningatar Thaliade kaappaa tämän morsiamen Janan houkutellaakseen prinssin luokseen. Maciste 1 löytää tiensä Thaliaden luoliin ja kukistaa niitä vartioivat leopardiasuiset miehet, mutta juotuaan kuningattaren taikajuomaa hänestä tulee tämän tottelevainen orja. Paikalle saapuva Akim lupautuu naimaan Thaliaden, jos tämä vapauttaa vankinsa. Luoliin tunkeutuu myös Maciste 2, joka häviää kamppailun huumattua veljeään vastaan. Maciste 1:een rakastunut kuningattaren palvelija Nice antaa tälle vastamyrkkyä, ja yhdessä veljekset kukistavat kuningattaren leopardimiehet, estävät tämän naima-aikeet ja aiheuttavat maanjäristyksen, joka tuhoaa maanalaisen valtakunnan sankarien paetessa paikalta.I mitici eroi, s. 99. ==Näyttelijät== ==Tuotanto ja tyyli== Gli invincibili fratelli Maciste on halvalla ja amatöörimäisesti toteutettu suoraviivainen peplumseikkailu. Sen suurin oivallus on, että Macisteja voikin yhden sijasta olla kaksi. Tyylilajin hiipumista heijastavat häpeilemätön camp- henkisyys ja tavanomaista selkeämmät eroottiset vihjaukset. Elokuvan vilpitön naivius ja reipas toiminnallisuus tekevät siitä puutteistaan huolimatta melko viihdyttävää katseltavaa.I mitici eroi, s. 79, 99. == Julkaisut == Elokuvaa esitettiin Saksassa nimellä Der Untergang des Leopardenreiches (”Leopardivaltakunnan tuho”). Yhdysvalloissa se tunnetaan nimillä The Invincible Brothers Maciste ja The Invincible Gladiators (”Voittamattomat gladiaattorit”). Harvoin nähdystä filmistä ei ole kunnollista DVD-julkaisua. == Lähteet == * === Viitteet === == Aiheesta muualla == * Luokka:Italialaiset historialliset seikkailuelokuvat Luokka:Vuoden 1964 italialaiset elokuvat
KeyBank Center

KeyBank Center (aikaisemmin myös HSBC Arena, Marine Midland Arena ja First Niagara Center) on Yhdysvalloissa New Yorkin osavaltion Buffalossa sijaitseva jäähalli. Se on ollut NHL-joukkue Buffalo Sabresin kotiareena sen siirryttyä pois entisestä kotihallistaan Buffalo Memorial Auditoriumista, joka on sittemmin purettu. KeyBank Center on suurin sisäareena läntisessä New Yorkissa. Jääkiekko-otteluissa halliin mahtuu 19 070 katsojaa. Sitä käyttää Buffalo Sabresin lisäksi Buffalo Bandits (NLL). ==Kuvia== Tiedosto:First Niagara Entrance.jpg|Sisäänkäynti Tiedosto:HSBC Arena and the Aud.jpg|KeyBank Center ja Memorial Auditorium Tiedosto:First Niagara Center jumbotron.jpg|Jumbotroni Tiedosto:French connection statue.JPG|French Connection -veistos ==Lähteet== == Aiheesta muualla == Luokka:Buffalo Sabres Luokka:New Yorkin osavaltion jäähallit
Just You, Just Me

”Just You, Just Me” (vap. suom. Vain sinä, vain minä) on Jesse Greerin säveltämä ja Raymond Klagesin sanoittama musiikkikappale vuoden 1929 elokuvasta Marianne. Kappaleen lauloivat elokuvassa Lawrence Gray ja Marion Davies. Se nousi 1940-luvulla suosioon jazzmuusikoiden keskuudessa ja on saavuttanut jazzstandardin aseman. Kappaleen ovat nauhoittaneet muun muassa Artie Shaw, Red Norvo, Lester Young, Duke Ellington, Thelonious Monk, Coleman Hawkins ja Ray Charles. Thelonious Monkin oma sävellys ”Evidence” perustuu ”Just You, Just Me” -kappaleen sointuihin. == Elokuva == Kappaletta on käytetty seuraavien elokuvien musiikkiraidalla. *Tänä iltana kenties... (1957) *Takaa-ajettuna (1963) *New York, New York (1977) *Hannah ja sisaret (1986) *Kaikki sanovat I Love You (1997) == Lähteet== Luokka:Vuoden 1929 kappaleet Luokka:Jazzstandardit
Kateryna Hryhorenko

Kateryna Vasylivna Hryhorenko (, s. 30. lokakuuta 1985) on ukrainalainen maastohiihtäjä. Hryhorenko kilpaili maastohiihdon maailmancupissa ensimmäisen kerran Lago di Teserossa tammikuussa 2006 sijoittuen 15 kilometrin vapaan hiihtotavan kilpailussa 55:nneksi. Hänen paras sijoituksnesa maailmancupin henkilökohtaisissa kilpailuissa on Tour de Skin 29:s sija vuonna 2011. Oslon MM-kilpailuissa 2011 Hryhorenko oli Ukrainan viestijoukkueen mukana 12:s. Val di Fiemmen MM-kilpailuissa 2013 Hryhorenko sijoittui 30 kilometrin perinteisen hiihtotavan yhteislähtökilpailussa 30:nneksi. Ukrainan viestijoukkueen mukana hän oli kymmenes. == Lähteet == Luokka:Ukrainalaiset maastohiihtäjät Luokka:Vuonna 1985 syntyneet Luokka:Elävät henkilöt
Sinan pašša

Sinan pašša, (1520 – 3. huhtikuuta 1596) oli osmanien suurvisiiri, sotilasjohtaja ja valtiomies. ==Elämä== Albanialainen Sinan pašša nimitettiin osmanien kuvernööriksi Egyptissä vuonna 1569. Vuonna 1574 hän johti Tunisian valloitusta Espanjan imperiumilta. Vuonna 1580 hän johti armeijaa safavideja vastaan, ja hänet nimitti suurvisiiriksi sulttaani Murat III. Hänet kuitenkin erotettiin Tbilisissa hävityn taistelun jälkeen. Vuonna 1589 hänestä tuli Damaskoksen kuvernööri. Janitsaarien kapinan aikana hänet nimitettiin toisen kerran suurvisiiriksi. Virkakausi kesti vuoteen 1591 asti. Vuonna 1593 hänet nimitettiin suurvisiiriksi kolmannen kerran johtamaan sotaa Habsburgin monarkiaa vastaan. Voitoista huolimatta Mehmed III erotti hänet ja karkotti Malkaraan. Myöhemmin samana vuonna hänet nimitettiin uudestaan virkaan johtamaan sotatoimia Valakian prinssi Mikael Rohkeaa vastaan. Giurescu, Constanin. s. 127 Useiden tappioiden jälkeen hänet erotettiin jälleen mutta nousi suurvisiiriksi vielä kerran. Sinan kuoli yllättäen keväällä 1596. ==Katso myös== *Luettelo Osmanien valtakunnan suurvisiireistä == Lähteet == * === Viitteet === Luokka:Osmanien valtakunnan suurvisiirit Luokka:Paššat Luokka:Vuonna 1520 syntyneet Luokka:Vuonna 1596 kuolleet
Tomasz Adamek

Tomasz Adamek (s. 1. joulukuuta 1976 Żywiechttp://boxrec.com/list_bouts.php?human_id=14883&cat;=boxer Viitattu 30.10.2013. ) on puolalainen raskaansarjan ammattilaisnyrkkeilijä. Adamek on entinen WBC-liiton raskaan keskisarjan maailmanmestari, sekä entinen IBF- ja IBO-liittojen ja The Ringin alemman raskaansarjan maailmanmestari. Vuoden 2009 lopulta lähtien Adamek on otellut raskaassasarjassa. Adamekin uran kenties suurin ottelu oli ukrainalaista Vitali Klytškoa vastaan syyskuussa 2011. Adamek hävisi ottelun lopulta kymmenennessä erässä teknisellä tyrmäyksellä. ==Lähteet== Luokka:Puolalaiset nyrkkeilijät Luokka:Vuonna 1976 syntyneet Luokka:Elävät henkilöt
Roberto Mauri

Roberto Mauri (oikealta nimeltään Giuseppe Tagliavia, 1924 Castelvetrano – 12. marraskuuta 2007https://www.kirjastot.fi/kysy/elaako-italialainen- elokuvaohjaaja-roberto-mauri?language_content_entity=fi) oli italialainen elokuvaohjaaja. Mauri työskenteli näyttelijänä 1950-luvulla ja ohjasi ensimmäisen elokuvansa vuonna 1958. Hän teki joukon eri tyylilajeja edustavia viihde-elokuvia kuten La strage dei vampiri (”Vampyyrien teurastus”, 1962), Una sporca faccenda (”Likaista peliä”, 1963) ja Gli invincibili fratelli Maciste (1964). Mauri käytti myös taiteilijanimiä Robert Johnson ja Robert Morris. ==Lähteet== ==Aiheesta muualla== * Internet Movie Database: Roberto Mauri * Elonet: Roberto Mauri Luokka:Italialaiset elokuvaohjaajat Luokka:Vuonna 1924 syntyneet Luokka:Vuonna 2007 kuolleet
BNP Paribas

BNP Paribas SA on ranskalainen pankki- ja sijoitusyhtiö. Se on yksi maailman suurimmista pankeista, ja sillä on toimintoja eri puolilla maailmaa. Yhtiön pääkonttori sijaitsee Pariisissa. Yhtiö syntyi vuonna 2000 Banque Nationale de Parisin (BNP) ja Paribasin fuusiossa. Taseella mitaten (2 567,82 mrd. USD) pankki luokiteltiin vuonna 2016 maailman 8. suurimmaksi julkisesti noteeratuksi pankiksi (edellisvuonna sijalla 6). Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla BNP Paribas oli vuonna 2016 sijalla 24 ollen samalla Ranskan suurin julkisesti noteerattu yritys. Yrityksen markkina-arvon Forbes kertoo olevan 66,8 miljardia Yhdysvaltain dollaria (toukokuussa 2016) ja liikevaihdon 74,91 miljardia USD. Konsernin palveluksessa oli yhteensä 189 077 henkilöä. Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä merkittävimmistä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit). BNP Paribas on maksanut 9 miljardin Yhdysvaltain dollarin arvosta sakkoja ja ollut vuoden verran dollaritransaktioiden clearing-kiellossa, kun se oli rikkonut Yhdysvaltojen Iranille, Kuuballe ja Sudanille asettamia pakotteita.https://economictimes.indiatimes.com/news/international/business/how- the-us-has-made-a-weapon-of-the-dollar/articleshow/65715068.cms Yhtiön mainontaa on usein havaittavissa maailmanluokan tennisturnauksissa, kuten Ranskan avoimissa. ==Lähteet== Luokka:Ranskalaiset pankit Luokka:Ranskalaiset pörssiyhtiöt Luokka:CAC 40 -indeksi Luokka:Euronext 100 -indeksi Luokka:Euro Stoxx 50 -indeksi
Eläkerahasto

thumb|Eläkerahastojen suurimmat investointikohteet vuonna 2005. Eläkerahasto tarkoittaa pääomaa, jonka eläkeyhtiö tai eläkelaitos on koonnut eläkkeiden maksamiseen. Järjestelmää nimitetään myös eläkevakuutukseksi. Rahasto saa varoja työeläkemaksuina vakuutettavilta ja heidän työnantajiltaan. Se myös maksaa eläkettä siihen oikeutetuille. Rahasto on institutionaalinen sijoittaja, joka pyrkii sijoittamaan saamansa varat tuottaviin mutta melko riskittömiin kohteisiin tulevien eläkevastuiden kattamiseksi.Työeläke.fi Sanasto, sana eläkerahasto Tallennettu 30.10.2013 Tätä osaa varoista nimitetään rahastoiduksi pääomaksi eli eläkerahastoksi. Nykyisten eläkkeiden maksamiseen tarvitaan kuitenkin myös helposti rahaksi muutettavaa likvidiä pääomaa. Rahasto punnitsee tarkkaan, missä suhteessa se pitää likvidin ja sijoitetun pääomansa. Monissa Euroopan maissa on yksi keskitetty eläkerahasto, esimerkiksi Norjan öljyrahasto eli valtiollinen sijoitusrahasto. Se ei sijoita pääomaansa lainkaan Norjaan, jotta varat olisivat turvassa mahdolliselta Norjan talouden romahtamiselta. Suomen työeläkeyhtiöiden sijoitusmahdollisuudet laajenivat 2007, kun vakavaraisuussääntöjä muutettiin ja riskisijoitukset tulivat mahdollisiksi. Säädösten mukaan varat on silti sijoitettava tuottavasti ja turvaavasti. Suomessa on useita vahvoja työeläkevakuutusyhtiöitä, suurimpina Ilmarinen ja Varma. ==Katso myös== * Suomen eläkejärjestelmä * Työeläkevakuutusyhtiö * Rahasto * Sijoitusrahasto * Pääomasijoitus == Lähteet == Luokka:Eläkkeet Luokka:Rahastot
Warrior Sports

Warrior Sports on yhdysvaltalainen urheiluvälinevalmistaja, joka on perustettu vuonna 1992. Nykyisin yhtiön omistaa Pohjois-Amerikan suurimpiin kuuluva urheilujalkinevalmistaja New Balance, joka osti sen vuonna 2004. Huhtikuusta 2012 lähtien Warrior on ollut perinteikkään Liverpool FC -jalkapallojoukkueen peliasujen valmistaja. Yhtiö maksaa seuralle tästä vuosittain 25 miljoonaa puntaa, mikä on uusi Englannin ennätyssumma. Aiemmin yhtiö tunnettiin paremmin jääkiekko- sekä lacrossevarusteistaan, joita se valmistaa edelleen jalkapallovälineiden lisäksi. Suomessa Warriorista tuli vuonna 2008 suomalaisomisteisen Montreal Sports Oy:n Padasjoella mailoja valmistaneen tehtaan omistaja. Mailojen valmistus jatkui aina vuoteen 2019 saakka. == Lähteet == Luokka:Yhdysvaltalaiset urheiluvälinevalmistajat
Dallas Eakins

Dallas Franklin Eakins (s. 27. helmikuuta 1967 Dade City, Florida Viitattu 30.10.2013.) on yhdysvaltalainen jääkiekkovalmentaja ja entinen jääkiekkopuolustaja. Eakins pelasi omalla pelaajaurallaan 120 NHL-ottelua, eikä tehnyt niissä yhtään maalia. Lopetettuaan uransa vuonna 2004 hän siirtyi valmennuspuolelle, ensin AHL-joukkue Toronto Marliesin apuvalmentajaksi. Vuonna 2009 Eakins nostettiin Marliesin päävalmentajaksi, ja Edmonton Oilers palkkasi hänet uudeksi päävalmentajakseen hyvissä ajoin ennen kauden 2013–2014 alkua. Eakins sai lähtöpassit Edmontonista joulukuun puolivälissä 2014, kun joukkue jakoi koko NHL:n viimeistä sijaa Carolina Hurricanesin kanssa. Kesäkuussa 2015 Anaheim Ducks nimesi Eakinsin AHL-joukkueensa San Diego Gullsin päävalmentajaksi. https://www.thescore.com/nhl/news/786310 Kesäkuussa 2019 Anaheim Ducksin organisaatio nimesi Eakinsin NHL-joukkueensa päävalmentajaksi. https://www.nhl.com/ducks/news/ducks-name-eakins-head- coach/c-307877038 Huhtikuussa 2022 Ducks käytti Eakinsin sopimuksessa olleen option kaudesta 2022-2023. https://www.tsn.ca/dallas-eakins-option-picked-up- for-2022-23-anaheim-ducks-1.1784609 == Muuta == Eakins on naimisissa kanadalaisen näyttelijän Ingrid Kavelaarsin kanssa. == Lähteet == Luokka:Yhdysvaltalaiset jääkiekkoilijat Luokka:Yhdysvaltalaiset jääkiekkovalmentajat Luokka:Washington Capitalsin varaamat pelaajat Luokka:Vuonna 1967 syntyneet Luokka:Elävät henkilöt
Turun Citybus

Turun Citybus Oy turkulainen linja-autoyritys. ==Historia== Yrityksen perusti Aarno Virtanen omalla nimellään vuonna 1948. Ensimmäiset reitit olivat Korppolaismäki–Raunistula sekä Kauppatori–Oriketo. Yhtiökumppaniksi tuli samana vuonna Heimo Enqvist, yhtiön nimi vaihtui muotoon Enqvist & Virtanen ja liikennettä laajennettiin Lietoon. 1950-luvulla liikennealue laajeni Turun paikallisliikenteeseen. Enqvist & Virtanen -yhtiö purettiin vuonna 1970. Aarno Virtanen perusti yrityksen nimeltä Aarno & Matti Virtanen poikansa Matti Virtasen kanssa 1979. 1980-luvulla yritys hankki ensimmäisen varikkokiinteistönsä Raunistulasta. Yritys oli 1990-luvulla mukana perustamassa yhtiötä nimeltä Turun Liikenne Oy, joka hankki itselleen maaseutuliikennettä välillä Askainen–Mynämäki–Nousiainen–Vahto–Turku. Vuonna 1995 yritys muutettiin osakeyhtiöksi, ja samalla nimi muuttui Turun Citybus Oy:ksi. Yritys hankki myös uuden hallikiinteistön Ruissalosta. 2000-luvulla toteutettiin yrityksessä toinen sukupolvenvaihdos, kun Matti Virtasen pojat, Tapani ja Juha, liittyivät yrityksen johtoon. Turun Citybus sai vuonna 2008 Vuoden yrittäjäperhe -palkinnon Turun Yrittäjiltä ja Nordea Pankilta. Jalobus, Linjaliikenne Nyholm ja Linjaliikenne Muurinen ostivat yrityksen vuonna 2024. ==Kalusto== Yrityksellä oli noin 40 linja-autoa, muun muassa seuraavia malleja: * Volvo 9700 HD, H ja S * Volvo 9800 * Volvo 8700 * Mercedes-Benz 616CDI Sprinter == Lähteet == * Yrityksen kotisivut === Viitteet === == Aiheesta muualla == * Kuvia Turun Citybus Oy:n busseista Bussidata-sivustolla Luokka:Suomalaiset linja-autoyhtiöt Luokka:Turun liikenne
Kelly Buchberger

Kelly Michael Buchberger (s. 2. joulukuuta 1966 Langenburg, Saskatchewan Viitattu 30.10.2013.) on kanadalainen entinen jääkiekkoilija ja nykyinen valmentaja. Hän toimii NHL:n Edmonton Oilersin apuvalmentajana, seurassa jossa vietti myös peliurallaan yhteensä 13 kautta. Buchberger voitti pelaajaurallaan kahdesti Stanley Cupin. Hänet tunnettiin parhaiten ärsyttäjänä, ja Buchberger pitääkin yhä hallussaan Oilersin seuraennätystä jäähyminuuttien määrässä. Vuosina 1995–1999 hän toimi myös seuran kapteenina. Aktiiviuransa Buchberger lopetti NHL:n työsulkuun 2004. == Ura == Lopetettuaan juniorikiekkoilun WHL:n Moose Jaw Warriorsissa kevääseen 1986 Buchberger liittyi hänet varannen Edmonton Oilersin organisaatioon. Tulokaskautensa runkosarjan hän pelasi AHL- seura Nova Scotia Oilersin riveissä mutta pääsi pelaamaan kolmessa Stanley Cup pudotuspelissä ja sai näin nimensä virallisesti osaksi kauden mestaruusjoukkuetta. Kaudella 1987-1988 Buchberger pelasi 49 ottelua AHL:ssa ja 19 ottelua NHL:ssa tehden niissä myös ensimmäisen NHL-maalinsa. Kaudesta 1988-1989 lähtien hän vakiinnutti paikkansa NHL-joukkueessa ja voitti toistamiseen Stanley Cupin keväällä 1990. Kesällä 1999 Edmonton Oilers jätti Buchbergerin suojaamatta ja Atlanta Trashers poimi hänet NHL:n laajennusdraftissa. Maaliskuussa 2000 Trashers kuitenkin myi Buchbergerin yhdessä Nelson Emersonin kanssa Los Angeles Kingsille vaihdossa Frantisek Kaberleen ja Donald Audetteen. Kaliforniassa Buchberger pelasi kaksi täyttä kautta ja teki kesällä 2002 vapaana agenttina yksivuotisen sopimuksen Phoenix Coyotesin kanssa. Uransa viimeisen kauden 2003-2004 Buchberger pelasi Pittsburgh Penguinsin joukkueessa. == Valmentajana == Buchberger aloitti valmennusuransa AHL-joukkue Edmonton Roadrunnersin apuvalmentajana kaudella 2004-2005. Tämän jälkeen kaudella 2007-2008 hän toimi AHL-joukkue Springfield Falconsin päävalmentajana. Vuodesta 2008 Buchberger toimi kuusi kautta Edmonton Oilersin apuvalmentajana, viiden eri valmentajan alaisuudessa. Kaudesta 2018-2019 alkaen Buchberger toimi kolme kautta juniorijoukkue Tri- City Americansin päävalmentajana WHL-junioriliigassa. Sen jälkeen Buchberger on toiminut AHL-joukkue Laval Rocketsin apuvalmentajana. ==Lähteet== Luokka:Kanadalaiset jääkiekkoilijat Luokka:Edmonton Oilersin varaamat pelaajat Luokka:Jääkiekon maailmanmestarit Luokka:Vuonna 1966 syntyneet Luokka:Elävät henkilöt
Landaun symboli

Landaun symboli kuvaa matematiikassa funktioiden kasvunopeutta. Symbolia käytetään vaikkapa raja-arvojen laskennassa ja tietojenkäsittelyssä aikavaativuuslaskuissa. Jos esimerkiksi funktio f on neliöllinen pisteessä x_0, niin merkitään f\in O_{x_0}(n^2). ==Katso myös== * Asymptoottinen suoritusaika Luokka:Matemaattiset symbolit
Better in Time

Better in Time on pop/R&B-kappale;, jonka englantilainen laulaja-lauluntekijä Leona Lewis julkaisi singlenä 9. maaliskuuta 2008 ensimmäiseltä studioalbumiltaan Spirit. Sen kirjoitti Jonathan Rotem ja Andrea Martin sekä tuotti Rotem. Samalla julkaistiin single ”Footprints in the Sand”. ”Better in Time” on Lewisin toinen kansainvälinen single. Kappale kertoo tarinan naisesta, joka ei voi unohtaa entistä seurustelukumppaniaan mutta tietää, että kaikki muuttuu paremmaksi aikanaan. Lewis markkinoi kappalettaan useissa TV- ohjelmissa, kuten Good Morning Americassa ja vuoden 2008 American Music Awardseissa. ”Better in Time” sai kriitikoilta hyvää palautetta ja se oli ehdolla BRIT Awardseissa vuoden brittiläiseksi singleksi. Kappale ylsi Isossa- Britanniassa singlelistan toiselle sijalle, ja monissa muissa maissa kymmenen parhaan joukkoon. ==Kappaleet== ;Maxi-single (Australia) # "Better in Time" – 3:55 # "Footprints in the Sand" – 4:09 # "You Bring Me Down" – 3:54 ;CD-single # "Better in Time" (Single Mix) – 3:55 # "Footprints in the Sand" (Single Mix) – 3:58 ;Premium-single (Saksa) # "Better in Time" (Single Mix) – 3:55 # "Footprints in the Sand" (Single Mix) – 3:58 # "Bleeding Love" (Moto Blanco Remix Radio Edit) – 3:40 # "Better in Time" (Video) – 3:58 ;Sony-single / Maxi-single (Sveitsi) # "Better in Time" (Single Mix) – 3:55 # "Footprints in the Sand" (Single Mix) – 3:58 # "Bleeding Love" (Moto Blanco Remix Radio Edit) – 3:40 Luokka:Vuoden 2008 kappaleet Luokka:Leona Lewisin kappaleet
Footprints in the Sand

Footprints in the Sand on pop/R&B-kappale;, jonka englantilainen laulaja- lauluntekijä Leona Lewis julkaisi singlenä 9. maaliskuuta 2008 ensimmäiseltä studioalbumiltaan Spirit. Sen kirjoitti Richard Page, Per Magnusson, David Kreuger ja Simon Cowell sekä tuotti Steve Mac. Samalla julkaistiin single "Better in Time". Footprints in the Sand -kappaleesta tuli BBC:n vuoden 2008 "Sport Relief" -hyväntekeväisyysohjelman virallinen tunnusmusiikki. ==Lähteet== Luokka:Vuoden 2008 kappaleet Luokka:Leona Lewisin kappaleet
Jahti (elokuva)

Jahti () on vuonna 2012 ensi-iltansa saanut Thomas Vinterbergin ohjaama tanskalainen draamaelokuva, jonka pääosassa on Mads Mikkelsen. Jahti sai Pohjoismaiden neuvoston vuoden 2013 elokuvapalkinnon. Elokuva oli myös ehdolla parhaan vieraskielisen elokuvan Oscarin saajaksi. == Juoni == Keski-ikäinen eronnut perheenisä, päiväkotityöntekijä Lucas (Mikkelsen) käy taistelua teini- ikäisen poikansa huoltajuudesta ja valmistelee yhteiseloa työtoverin Nadjan kanssa. Yhtäkkiä häntä syytetään parhaan ystävänsä pienen Klara-tytön hyväksikäytöstä. Muitakin lapsia päiväkodissa haastatellaan johdattelevasti, ja syyte saa lisää uskottavuutta. Lucasista tulee koko yhteisön sylkykuppi ja terrorin kohde. Lopulta paljastuu, että Klara on sepittänyt tarinansa hänen veljensä näyttämien pornokuvien pohjalta, kun Klara oli suuttunut Lucakselle. == Näyttelijät == == Vastaanotto== Jahti sai ilmestyessään loistavat arvostelut. Helsingin Sanomien elokuvakriitikko Anu Silfverberg piti elokuvan käsikirjoitusta loistavana ja kehui Vinterbergin osaavan ohjata näyttelijöitä "myös lasten osalta, mikä kertoo todellisesta taidosta". Hän pohti myös miten harvinaista on "seurata elokuvaa, josta ei suurimman osan ajasta tiedä, mihin se johdattaa". Elokuvalehti Episodin Niina Holm kirjoitti neljän tähden arviossaan elokuvan tunnelman olevan "tukahdutetun painostava, mutta elokuvassa on myös kuulautta ja ilmaa". Kumpikin kriitikko kehui Mikkelsenin roolisuoritusta; Silfverberg kuvaili roolin olevan "vähäeleisyydessään suorastaan piinava", ja Holm kehui Mikkelsenin tekevän suorituksensa "erinomaisen hienostuneesti ja pienin elein". Mikkelsen palkittiinkin roolisuorituksestaan Cannesissa parhaan miesnäyttelijän palkinnolla vuonna 2012. == Lähteet == == Aiheesta muualla == * Virallinen sivusto * * Jahti Box Office Mojossa * Jahti Rotten Tomatoesissa * Jahti Metacriticissä Luokka:Vuoden 2012 tanskalaiset elokuvat Luokka:Tanskalaiset draamaelokuvat Luokka:Thomas Vinterbergin ohjaamat elokuvat Luokka:Independent-elokuvat
Pauli Partanen

Pauli Tapani Partanen (s. 9. lokakuuta 1949 Helsinki) on suomalainen muotoilija ja kuvataiteilija, joka tunnetaan uniikeista lasitöistä, keramiikasta, veistoksista sekä valaisimista. Partanen kävi Helsingin ranskalais-suomalaista koulua ja pääsi ylioppilaaksi vuonna 1970. Hän valmistui Taideteollisesta oppilaitoksesta 1974 ja Taideteollisesta korkeakoulusta 1977. Hän opiskeli vielä vuoden verran Pariisin École Nationale Supérieure des Arts Décoratifs -korkeakoulussa (ENSAD). Hän työskenteli Arabian tehtailla 1979–1984, kunnes viiden vuoden jälkeen perusti oman yrityksen, jossa keskittyi aluksi lasituotantoon. Partasen muotoilussa painottuu taiteellisten arvojen ja käytännöllisyyden harmonia. Hän käyttää paljon orgaanisia luonnonmuotoja, pehmeitä kaaria ja elävää viivaa. ==Lähteet== ==Aiheesta muualla== *Pauli Partanen Ornamon sivustolla Luokka:Suomalaiset muotoilijat Luokka:Suomalaiset lasitaiteilijat Luokka:Suomalaiset keramiikkataiteilijat Luokka:Vuonna 1949 syntyneet Luokka:Elävät henkilöt
Drungit

Drungit () ovat yksi Kiinan 56:ta virallisesta vähemmistöstä. Muita heistä käytettyjä nimityksiä ovat derungit, dulonhit, dulongit, dulongzut, qiut, tulungit ja tulongit. Heitä oli Kiinassa vuoden 2000 arvion mukaan noin 14 000 ja Burmassa noin 225. Drungien perinteinen kotiseutu sijaitsee Dulonjoen haarojen jokilaaksoissa Yunnanissa Drung-Nun autonomisessa piirikunnassa, joka on osa Nujiangin lisujen autonomista prefektuuria. ==Historia== Historiansa aikana drungit ovat olleet muun muassa Han-dynastian, lisuorjakauppiaiden ja tiibetiläisten munkkien vallan alla. Eniten heidän yhteisöönsä on kuitenkin vaikuttanut kommunistinen Kiina. Kiinan hallinto ryhtyi 1950-luvulla toimiin muuttaakseen drungien elinkeinoja, joihin olivat siihen asti kuuluneet metsästys ja keräily, sekä kaskiviljely. Hallinto perusti esimerkiksi työyhteisöjä, joissa paikalliset asukkaat pantiin työskentelemään riippumatta esimerkiksi klaani- tai etnisistä jaoista. Monet drungit välttivät tätä muuttamalla vuoristoisella asuinseuduillaan korkeammille ja vaikeampikulkuisille alueille. Tästä huolimatta osa perinteisistä tavoista, kuten naisten tatuointi, hävisivät. ==Kulttuuri== thumb|225px|Drungimiehen perinteinen asu. Drungin kieli kuuluu tiibetiläis-burmalaisiin kieliin. Kielellä ei ole omaa kirjoitustapaansa, sillä sille sitä ei keskushallinto laatinut toisin kuin monille muille Kiinan etnisille kielille, koska kielen puhujia oli niin vähän. Drungien uskonto on sekoitus animismia, shamanismia, buddhalaisuutta ja kristinuskoa. Perinteisessä uskonnossa esimerkiksi kuu, aurinko, kasvit ja eläimet käsitetään eläviksi itsetietoisiksi olennoiksi. Maailman tasapainon käsitetään puolestaan riippuvan luonnon kunnioituksesta tai epäkunnioituksesta jälkimmäisen saattaessa johtaa luonnon "kostoon". Uskontoon kuuluu myös esi-isien palvonta. 1930-luvulta alkaen Burman tien valmistuttua alueelle saapui kristittyjä lähetyssaarnaajia, joiden vaikutuksesta nykyisin noin kolmasosa drungeista on kristittyjä. ==Lähteet== Luokka:Kiinan etniset ryhmät
Inside Llewyn Davis

Inside Llewyn Davis on vuonna 2013 ensi-iltansa saanut Joel ja Ethan Coenin ohjaama, käsikirjoittama ja leikkaama draamakomedia. Elokuvassa seurataan folklaulaja-lauluntekijää New Yorkissa vuonna 1961. Päähahmo Llewyn Davis on kuvitteellinen, mutta se on luotu osittain Dave Van Ronkin omaelämäkerran inspiroimana. Elokuvan pääosissa ovat Oscar Isaac, Carey Mulligan ja John Goodman. Inside Llewyn Davis oli arvostelumenestys, palkittiin Grand Prix- palkinnolla Cannesin elokuvajuhlilla vuonna 2013 ja sai kaksi Oscar- ehdokkuutta parhaasta kuvauksesta ja äänityksestä. Elokuva sai myös kolme Golden Globe-ehdokkuutta parhaasta musikaali- tai komediaelokuvasta, miespääosasta musikaali- tai komediaelokuvassa (Oscar Isaac) ja kappaleesta (”Please Mr. Kennedy”). Vuonna 2016 Inside Llewyn Davis äänestettiin BBC:n kyselyssä tämän vuosisadan 11. parhaaksi elokuvaksi. Äänestäjinä oli 177 elokuva-asiantuntijaa eri puolilta maailmaa.The 21st Century’s 100 Greatest Films, BBC Culture 24.8.2016. Seuraavana vuonna myös The New York Timesin kriitikot arvioivat elokuvan vuosisadan 11. parhaaksi. Vaatii tilauksen. == Näyttelijät == == Lähteet == == Aiheesta muualla == * Virallinen sivusto * * Inside Llewyn Davis Box Office Mojossa * Inside Llewyn Davis Rotten Tomatoesissa * Inside Llewyn Davis Metacriticissä Luokka:Vuoden 2013 yhdysvaltalaiset elokuvat Luokka:Joel ja Ethan Coenin ohjaamat elokuvat Luokka:Yhdysvaltalaiset draamaelokuvat
Punakurkkukotinga

Punakurkkukotinga (Porphyrolaema porphyrolaema) on kotingojen heimoon kuuluva varpuslintu. ==Levinneisyys== Punakurkkukotingaa tavataan Boliviassa, Brasiliassa, Kolumbiassa, Ecuadorissa ja Perussa. Sitä on kuvattu harvinaiseksi ja laikuttaisesti esiintyväksi, ja sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi. ==Lähteet== Luokka:Kotingat
Olli Parviainen (arkkitehti)

Olli Juhani Parviainen (s. 23. kesäkuuta 1933 Nilsiä) on suomalainen arkkitehti. Parviainen pääsi ylioppilaaksi Kuopion lyseosta 1952 ja valmistui arkkitehdiksi Helsingin Teknillisestä Korkeakoulusta 1959. Hän työskenteli tukholmalaisessa Georg Varhelyin arkkitehtitoimistossa 1959–1960, Olli Kivisen toimistossa Helsingissä 1960–1962 ja Espoon asemakaava-arkkitehtina 1962–1964, kunnes perusti oman arkkitehtuuritoimistonsa, joka nykyisin työllistää noin 35 henkeä nimellä Parviainen Arkkitehdit Oy. Olli Parviainen on suunnitellut pääkaupunkiseudulle useita hotellirakennuksia, joihin lukeutuvat Scandic Hotelli Espoo, Sokos Hotel Vantaa, Airport Hotel (Vantaa), Sokos Hotel Pasila ja Pasilan Messuhotelli, nykyisin Holiday Inn. Hänen tuotantoaan ovat myös Espoon kaupungin virastotalo ja ravintola, Sinebrychoffin panimo Keravalla ja monien yritysten toimisto- ja teollisuusrakennukset etenkin pääkaupunkiseudulla. Espoon asemakaava-arkkitehtina Parviainen ehdotti vuonna 1963 Espoon jakamista neljään osaan, joista jokaiselle luotaisiin oma hallintokeskus: Leppävaara, Tapiola, Kivenlahti ja nykyinen Espoon keskus. Espoon myöhempi kaupunkisuunnittelu on rakentunut tämän idean ympärille.Henriikka Nieminen: Korttelisuunnitelma Pohjois-Espooseen, s. 19, 21. Lahden ammattikorkeakoulun opinnäytetyö 2012. Viitattu 11.10.2016. Parviainen myös laati asemakaavan Soukan lähiölle.Soukka Espoon kaupunki. Viitattu 11.10.2016. ==Lähteet== ==Aiheesta muualla== *Parviainen Arkkitehdit Oy verkkosivusto Luokka:Suomalaiset arkkitehdit Luokka:Vuonna 1933 syntyneet Luokka:Elävät henkilöt
Elegia (Johanna Kurkelan kappale)

Elegia on laulaja Johanna Kurkelan kappale hänen ensimmäiseltä kokoelma- albumiltaan Uneni kaunein – Parhaat 2005–2011. Sen julkaisi Warner Music Finland albumin ensimmäisenä singlenä 12. syyskuuta 2011. Kappale ei sijoittunut listoilla. ==Kappaleet== Digitaalinen lataus # ==Lähteet== Luokka:Vuoden 2011 kappaleet Luokka:Johanna Kurkelan kappaleet
Pääskykotinga

Pääskykotinga (Phibalura flavirostris) on kotingojen heimoon kuuluva varpuslintu. ==Levinneisyys== Pääskykotingaa tavataan Brasilian kaakkoisosissa, Paraguayssa ja Koillis-Argentiinassa. Sen kannaksi arvioidaan vähintään 10 000 yksilöä. Laji on luokiteltu elinvoimaiseksi, mutta kanta on pienenemässä elinympäristöjen tuhoutumisen ja metsästyksen vuoksi. ==Lähteet== Luokka:Kotingat
Suomukotinga

Suomukotinga (Ampelioides tschudii) on kotingojen heimoon kuuluva varpuslintu. ==Levinneisyys== Suomukotingaa tavataan Boliviassa, Kolumbiassa, Ecuadorissa, Perussa ja Venezuelassa. Lajia on kuvattu harvinaiseksi, ja sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi. ==Lähteet== Luokka:Kotingat
Maxime Boisclair

Maxime Boisclair (s. 14. helmikuuta 1985 Port-au-Prince, Haiti) on kanadalais- haitilainen jääkiekkoilija, joka pelaa tällä hetkellä ECHL:n Stockton Thunderissa. Hänen pelipaikkansa on oikea laitahyökkääjä. Hän pelasi myös entisessä QMJHL-joukkue Sherbrooke Castorsissa. Boisclair on pelannut monessa eri liigassa ja joukkueessa, esimerkiksi American Hockey Leaguessa hän pelasi kolmessa eri seurassa. ==Palkinnot ja kunniamaininnat== * 2004: QMJHL:n kuukauden hyökkääjä (joulukuu) * 2005–2006: QMJHL:n eniten maaleja (70) * 2005–2006: CHL, nimitettiin toiseen All-Star-joukkueeseen * 2006–2007: Valittiin ECHL:n All-Star-peliin * 2012: Kazakhstan Hockey Cup Luokka:Kanadalaiset jääkiekkoilijat Luokka:Haitilaiset jääkiekkoilijat Luokka:Vuonna 1985 syntyneet Luokka:Elävät henkilöt
Tulikotinga

Tulikotinga (Haematoderus militaris) on kotingojen heimoon kuuluva varpuslintu. ==Levinneisyys== Tulikotingaa tavataan Brasiliassa, Ranskan Guianassa, Guyanassa, Surinamessa ja Venezuelassa. Lajia on kuvattu harvinaiseksi ja laikuttaisesti esiintyväksi, ja sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi. ==Lähteet== Luokka:Kotingat
Valkoposkikotinga

Valkoposkikotinga (Zaratornis stresemanni) on kotingojen heimoon kuuluva varpuslintu. ==Levinneisyys== Valkoposkikotingaa tavataan kotoperäisenä Perussa. Se on luokiteltu silmälläpidettäväksi, koska sen pieni populaatio on sirpaloitunut ja pienenemässä elinympäristöjen tuhoutumisen takia. Lajin kannaksi arvioidaan 2 500–10 000 yksilöä. ==Elinympäristö== Valkoposkikotinga elää pääasiassa Polylepis-Gynoxys -metsissä 3 800–4 400 metrin korkeudella merenpinnasta. Kuivan kauden aikaan elokuulta marraskuulle se siirtyy sekametsiin alemmaksi, satunnaisesti 2 000 metrin korkeudelle. ==Lähteet== Luokka:Kotingat
Kiinan venäläiset

Kiinan venäläiset ovat yksi Kiinan virallisista 56 etnisestä ryhmästä. Vuoden 1990 väestönlaskennan mukaan heitä asui Kiinassa 13 504\. Venäjän sisällissodan myötä vuosina 1918-1922 valkoisia venäläisiä muutti Kiinan Xinjiangissa etenkin Tachengin ja Altain alueille, Sisä-Mongoliassa Hulunbuirin ja Xunken alueille sekä Heilongjiangissa Human alueelle. Toisen maailmansodan syttyessä venäläisiä oli Kiinassa noin 15 000\. Kiinan sisäisten konfliktien ja Mao Zedongin valtaannousun vuonna 1949 myötä tuhansia venäläisiä muutti tuolloin brittien hallitsemaan Hongkongiin. Heidän määränsä väheni edelleen Neuvostoliiton ja Kiinan suhteiden huononemisen myötä 1960-luvulla. Etenkin Xinjiangin venäläiset nähtiin mahdollisena viidentenä kolonnana, ja osa heistä muutti rajan yli Neuvostoliittoon. ==Lähteet== Luokka:Kiinan etniset ryhmät Luokka:Venäläisten diaspora
Valkovatsatyranni

Valkovatsatyranni (Xenopsaris albinucha) on tityrojen heimoon kuuluva varpuslintu. ==Levinneisyys== Valkovatsatyrannia tavataan Argentiinassa, Boliviassa, Brasiliassa, Paraguayssa, Perussa ja Venezuelassa. Lajia on kuvattu harvinaiseksi ja laikuttaisesti esiintyväksi, mutta sen kannankehitys on vakaa. Laji on luokiteltu elinvoimaiseksi. ==Lähteet== Luokka:Tityrat
Korven peura

Korven peura on Reino Lehväslaihon kirjoittama sotaromaani. Korven peura on julkaistu myös Ville Tiihosen lukemana äänikirjana. == Lähteet == * http://www.wsoy.fi/kirjat/-/product/no/9789510393918 * http://www.adlibris.com/fi/product.aspx?isbn=9510393916 Luokka:Reino Lehväslaihon teokset Luokka:Vuoden 2012 kirjat
Variskotinga

Variskotinga (Pyroderus scutatus) on kotingojen heimoon kuuluva varpuslintu. ==Levinneisyys== Variskotingaa tavataan Argentiinassa, Brasiliassa, Kolumbiassa, Ecuadorissa, Guyanassa, Paraguayssa, Perussa ja Venezuelassa. Lajia on kuvattu harvinaiseksi ja laikuttaisesti esiintyväksi, ja sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi. ==Lähteet== Luokka:Kotingat
Koukkaus itään

Koukkaus itään on Reino Lehväslaihon kirjoittama sotaromaani. ==Juoni== Syksyllä 1943 reservinvänrikki Santeri Repo joukkueineen saa vaikean tehtävän. Joukon on mentävä kauas pohjoiseen vapauttamaan toinen joukkue pahamaineisesta Suonteleen kenttävartiosta. == Lähteet == * http://www.wsoy.fi/kirjat/-/product/no/9789510236413 * http://www.adlibris.com/fi/product.aspx?isbn=9510236411 Luokka:Reino Lehväslaihon teokset Luokka:Vuoden 1999 kirjat
Tuntsan sota

Tuntsan sota on Reino Lehväslaihon kirjoittama sotaromaani. == Juoni == Sissikomppania ajaa takaa huoltokolonnaan iskenyttä vihollisjoukkoa ja ylittää Tuntsajoen. Ylikersantti Rytkönen haavoituu pahasti ja hänet haudataan, koska hänen luullaan kuolleen. Rytkönen kuitenkin herää pahasti havoittuneena. == Lähteet == * http://www.wsoy.fi/kirjat/-/product/no/9789510164228 * === Viitteet === Luokka:Reino Lehväslaihon teokset Luokka:Vuoden 1990 kirjat
Tapio Periäinen

Heikki Tapio Periäinen (16. joulukuuta 1929 Helsinki – 30. tammikuuta 2022 HelsinkiKuolinilmoitus. Helsingin Sanomat 20.3.2022, s. B 26) oli suomalainen arkkitehti ja valtiotieteiden tohtori. Hän toimi Suomen Taideteollisuusyhdistyksen toimitusjohtajana 1975–1994. Periäinen pääsi ylioppilaaksi Helsingin suomalaisesta normaalilyseosta 1947, valmistui Taideteollisesta oppilaitoksesta 1952 ja samana vuonna valtiotieteiden kandidaatiksi Helsingin yliopistosta. Vuonna 1959 Periäinen valmistui arkkitehdiksi Teknillisestä korkeakoulusta ja opiskeli arkkitehtuuria myös Kioton yliopistossa Japanissa 1962–1963.Kuka kukin on 1978 Hän väitteli valtiotieteiden tohtoriksi Helsingin yliopistossa 1974. Periäisellä oli oma suunnittelutoimisto jo vuodesta 1955. Vuosina 1960–1964 hän oli arkkitehtitoimisto Eskola–Kivikoski–Periäisen osakas ja vuodesta 1970 Miettinen ja Periäinen Oy:n osakas. Vuosina 1964–1968 Periäinen toimi valtion yhteiskuntatieteellisen toimikunnan tutkimusassististenttina, sitten Mannerheimin Lastensuojeluliiton tehtävissä 1969–1975, kunnes aloitti pitkän rupeamansa Taideteollisuusyhdistyksen johdossa. ==Teoksia== *Asumispoliittinen tavoiteohjelma: Kartoitus lapsen ja ympäristön välisistä suhteista (yhdessä Inkeri Nummisen ja Mauri Upanteen kanssa). Mannerheimin Lastensuojeluliitto 1971. *Leikkivälineraportti: leikkivälineiden merkitys lapsen kehitykseen. Mannerheimin Lastensuojeluliitto 1972. *Ihminen seuraa muotoa: Tapio Periäisen kirjoituksia vuosilta 1962–1986. (toim. Susann Vihma). Taideteollinen korkeakoulu 1986. *SoulinDesign Finland as an example 1990. *Metropoleista muotoiluun 1996. *Käsityö – mitä se on? Raportti kansallisesta tilanteesta (yhdessä Seija Heinäsen kanssa) 1997. ISBN 9789529083763. *Tyhjä: Kylissä ja kaupungeissa, taloissa ja tavaroissa 1998. ISBN 951-664-014-1.. *Arkkitehtuurin tehtävä yhteiskunnassa, Neirol-kustannus 2015. ISBN 978-952-5688-82-5. ==Lähteet== Luokka:Suomalaiset arkkitehdit Luokka:Suomalaiset järjestöjohtajat Luokka:Suomalaiset kulttuurielämän vaikuttajat Luokka:Vuonna 1929 syntyneet Luokka:Vuonna 2022 kuolleet
Vienan partisaanit

Vienan partisaanit on Reino Lehväslaihon kirjoittama sotaromaani. Syksyllä 1941 taisteluosasto Kurki tuhoaa vihollistukokohdan kaukana Vienan rintamalla. == Lähteet == * http://www.wsoy.fi/kirjat/-/product/no/9789510118863 * http://www.adlibris.com/fi/product.aspx?isbn=9510118869 * http://www.kirjasampo.fi/fi/kulsa/kauno%253Aateos_49714 Luokka:Reino Lehväslaihon teokset Luokka:Vuoden 1983 kirjat
Signalointi (taloustiede)

Taloustieteen sopimusteoriassa signalointi tarkoittaa, että joku (agentti) välittää uskottavasti toiselle (päämies) tietoa itsestään. == Koulutus ja signalointi == Signalointiteoriaa on sovellettu varsinkin koulutukseen. Taloustieteen nobelisti Michael Spence esitti vuonna 1973 julkaisemassaan artikkelissa Job Market Signaling, että työmarkkinoilla koulutus toimii työnantajille pääasiassa signaalina siitä, kuinka hyvin työnhakija selviytyisi hakemastaan työtehtävästä. Koska työnantajan on hankalaa arvioida etukäteen työntekijän sopivuutta tehtävään, käyttää hän hakijan koulutustasoa signaalina siitä, kuinka hyvin tämä selviytyisi tehtävästä. Tämä johtaa Spencen mukaan siihen, että työntekijät kouluttautuvat paremmin antaakseen työnantajalle paremman signaalin omasta osaamisestaan. Spencen mukaan työntekijöiden pääasiallinen motivaattori kouluttautumiseen onkin juuri paremman signaalin antaminen, ei koulutuksen sisältö itsessään. Työnhakija arvioi koulutuksen vaatimia signalointikustannuksia, kuten aikaa ja rahaa, ja vertaa niitä koulutuksen tuoman signalointivaikutuksen antamaan hyötyyn työmarkkinoilla. Signalointiteoria esittääkin, että yhteiskunnan näkökulmasta osa koulutuksesta on resurssien tuhlaamista: koulutus ei nosta opiskelijan tuottavuutta, vaan ainoastaan viestii potentiaalisille työnantajille henkilön lahjakkuudesta arvosanoin. Tällöin koulutus voi kannattaa yksilölle itselleen, vaikka se ei yhteiskunnan näkökulmasta olisi menetetyn työajan ja kustannusten arvoista. Kennedy School of Governmentin kehitystalouden professori, tohtori Lant Pritchett esitti tutkimuksessaan, että koulutuksen lisääminen näyttää laskevan tuottavuutta. Hän erotti ilmiölle kolme syytä, joiden osuudet vaihtelevat maasta toiseenWhere Has All the Education Gone?, Lant Pritchett, The Kennedy School of Government, World Bank Econ Rev (2001) 15 (3): 367-391. doi: 10.1093/wber/15.3.367: * 1. kieroutuneet hallinnolliset ympäristöt * 2. koulutuksen määrän valtava lisääminen on vähentänyt sen rajahyötyä * 3. koulutuksen laatu on ollut huonoa Tutkimuksen mukaan vaurauden kasvu lisää koulutusta mutta koulutuksen lisääminen ei lisää vaurauden kasvua vaan heikentää talouskasvua lyhentämällä työuria.Mitä ajattelin tänään: Koulutus tuhoaa meidät, Tuomas Enbuske, HS NYT 25.10.2013. Filosofi Nassim Nicolas Talebin Antifragile-kirjan mukaan Sveitsi on maailman rikkaimpia maita siksi, että siellä on suhteellisen vähän yliopistokoulutettuja. Eräiden arvioiden mukaan etenkin korkeakoulutuksen hyöty työelämälle on sinänsä pieni, mutta lahjakkaiden ihmisten on sen verran helppo hankkia tutkinto, että heidän kannattaa nähdä se vaiva saadakseen parempi tai paremmin palkattu työpaikka. Koska lahjattomat eivät pysty suorittamaan kyseistä tutkintoa tai sen suorittaminen on heille niin työlästä, että se ei heille kannata, työnantaja voi luottaa siihen, että tietyn tutkinnon suorittanut on todennäköisesti lahjakas. == Lähteet == Luokka:Taloustiede
Gustavs Zemgals

Gustavs Zemgals (12. elokuuta 1871 Džūkste, Kuurinmaa – 8. tammikuuta 1939 Riika, Latvia) oli latvialainen poliitikko ja maan toinen presidentti. ==Elämäkerta== Gustavs Zemgals syntyi käsityöläisperheeseen ssa Kuurinmaalla. Hän suoritti lukion Riiassa ja valmistui lakitutkinnoistaan Moskovan yliopistosta. Sittemmin hän työskenteli lakimiehenä. Politiikkaan hän tutustui jo opiskeluaikoinaan liittyen Jaunā Stravā -nimiseen sosialistiseen liikkeeseen. Zemgals osallistui reservin upseerina Venäjän-Japanin sotaan 1904–1905 taisteluissa Kaukoidässä. Vuosien 1905–1907 vallankumouksen aikana hän oli mukana perustamassa Latvian sosiaalidemokraattista puoluetta ja toimitti sen lehteä. Sittemmin hänestä tuli Riian pormestari ja hän liittyi radikaalidemokraattiseen puolueeseen. thumb|vasen|Gustavs Zemgalsin muistomerkki. Zemgalsista tuli 17. marraskuuta 1917 Latvian väliaikaisen kansallisen komitean varapuheenjohtaja ja seuraavana päivänä varsinaisen puheenjohtajan ollessa muualla hän luki Latvian itsenäisyysjulistuksen. Saksalaisten yritettyä järjestää vallankaappauksen Liepājassa hän vastasi kansallisen komitean toiminnasta. Vuonna 1919 hänet valittiin jälleen Riian pormestariksi sekä kansallisen komitean varapuheenjohtajaksi. Vuosina 1921–1923 Zemgals toimi sotaministerinä, ja vuonna 1922 hänet valittiin Latvian parlamenttiin demokraattisen keskustan ehdokkaana. Jānis Čaksten kuoleman jälkeen Zemgals valittiin 8. huhtikuuta 1927 maan presidentiksi. Kautensa lopussa 8. huhtikuuta 1930 hän kieltäytyi lähtemästä ehdokkaaksi uudestaan. Hänet valittiin kuitenkin vuonna 1931 jälleen parlamenttiin ja vuonna 1933 Baltian unionin johtoon. Sittemmin Zemgals työskenteli kuolemaansa saakka lakimiehenä Riiassa, jonne hänet on myös haudattu. ==Lähteet== Luokka:Latvian presidentit Luokka:Latvian ministerit Luokka:Saeiman jäsenet Luokka:Vuonna 1871 syntyneet Luokka:Vuonna 1939 kuolleet
Christopher Kas

Christopher Kas (s. 13. kesäkuuta 1980 Trostberg) on saksalainen tennispelaaja. Hän on ollut parhaimmillaan kaksinpelissä ATP-listan sijalla 224 marraskuussa 2002 ja nelinpelissä sijalla 17 helmikuussa 2012. Hän on voittanut urallaan viisi ATP-turnausta nelinpelissä. Lontoon olympialaisissa 2012 Kas eteni Sabine Lisickin kanssa pronssiotteluun, jonka he kuitenkin hävisivät. == Turnausvoitot == === Nelinpeli (5)=== No. Päivä Turnaus Alusta Pari Vastustaja Tulos 1\. 13. heinäkuuta 2008 Stuttgartin avoin tennisturnaus, Stuttgart, Saksa Massa Philipp Kohlschreiber Michael Berrer Mischa Zverev 6–3, 6–4 2\. 14. kesäkuuta 2009 Gerry Weber Open, Halle, Saksa Ruoho Philipp Kohlschreiber Andreas Beck Marco Chiudinelli 6–3, 6–4 3\. 3. lokakuuta 2010 Thailand Open, Bangkok, Thaimaa Kova Viktor Troicki Jonathan Erlich Jürgen Melzer 6–4, 6–4 4\. 4. tammikuuta 2013 Qatar Open, Doha, Qatar Kova Philipp Kohlschreiber Julian Knowle Filip Polášek 7–5, 6–4 5\. 3. elokuuta 2013 Bet-at-home Cup Kitzbühel, Kitzbühel, Itävalta Massa Martin Emmrich František Čermák Lukáš Dlouhý 6–4, 6–3 == Lähteet == == Aiheesta muualla == * * Luokka:Saksalaiset tennispelaajat Luokka:Vuonna 1980 syntyneet Luokka:Elävät henkilöt
Aleksandr Kosyntšuk

Aleksandr Vasiljevitš Kosyntšuk (, s. 17. helmikuuta 1974 Krasnojarsk, Neuvostoliitto) on venäläis-kazakstanilainen jääpallomaalivahti, joka pelaa Dynamo Kazanissa. Krasnojarskissa syntynyt ja sen paikallista Jenisei-seuraa 1990-luvulla edustanut Kosyntšuk siirtyi 2000-luvun alussa Kazaniin - silloisen Raketan riveihin. Hän oli siihen asti edustanut Venäjää, mutta otti 2000-luvun alussa kaksoiskansalaisuuden ja aloitti Kazakstanin maajoukkueen maalissa vuonna 2000. Kazakstanin joukkueessa hän on ollut saavuttamassa neljä MM-pronssimitalia. Siirryttyään Kazaniin 2007 Kosyntšukin uralla alkoi menestyksekäs vaihe. Hän on saavuttanut Venäjän mestaruuden keväällä 2011. ==Saavutukset== Seurajoukkueissa * Venäjän mestaruus 2011 Dynamo Kazanin joukkueessa, * Venäjän mestaruushopeaa 1999 Krasnojarskin Jenisein joukkueessa, * Venäjän mestaruuspronssia 2009 Dynamo Kazanin joukkueessa, * Jääpallon Champions Cup voitto: 2009 Dynamo Kazanin joukkueessa, * Jääpallon maailmancup voitto: 2010 Dynamo Kazanin joukkueessa. Maajoukkueessa * 4 MM- pronssia: 2003, 2005, 2012 ja 2013, * Nuorten U19-maailmanmestaruus: 1994 Venäjän joukkueessa Henkilökohtaisesti * 2 kertaa MM-kisojen paras maalivahti: 2003, 2005 ==Lähteet== * Bandysidan: Aleksandr Kosyntšuk * Kosyntšuk Venäjän jääpalloliigan tietokannassa * http://bandynet.ru/node/3164 Luokka:Kazakstanilaiset jääpalloilijat Luokka:Venäläiset jääpalloilijat Luokka:Vuonna 1974 syntyneet Luokka:Elävät henkilöt
Jonas Žemaitis

Jonas Žemaitis (1909 Palanga – 26. marraskuuta 1954 Moskova, Neuvostoliitto) oli liettualainen antikommunistinen partisaani ja yksi Liettuan partisaanisodan johtajista. ==Elämäkerta== Žemaitis syntyi Palangassa silloisessa Venäjän keisarikunnassa. Maailmansotien välisenä aikana hän opiskeli Saint-Cyrin sotilasakatemiassa lähellä Pariisia. Neuvostoliiton miehitettyä Liettuan vuonna 1940 hänet otettiin palvelukseen puna-armeijaan, mutta hänen onnistui paeta Saksan hyökätessä Neuvostoliittoon vuonna 1941. Saksan miehityksen aikana hän oli aktiivinen maanalaisessa Saulių Sajunga -järjestössä. Neuvostoliiton joukkojen vallattua alueen uudelleen vuonna 1944 hän pyrki yhtenäistämään maassa toimineita useita eri vastarintaliikkeitä. Vuonna 1948 hän nousi vastarintajoukkojen johtoon Länsi-Liettuassa ja seuraavana vuonna hänestä tuli Lietuvos Laisvÿes Kovu Sajudis -liikkeen sotilaallinen johtaja. Koko maan vastarintaliikkeen johtoon hän nousi vuonna 1951. Huolimatta partisaanien joukkokarkotusten ja kollektivisaation tuottamista vaikeuksista hän piti yllä suhteita myös ulkomaailmaan. Sairastuttuaan vuonna 1951 Žemaitis vetäytyi aktiivisesta vastarinnasta ja vietti puolitoista vuotta piileskellen Šimkaičiain metsässä. Neuvostoliiton turvallisuusjoukot vangitsivat hänet ja hänen vaimonsa 23. toukokuuta 1953. Hänet vietiin Moskovaan, jossa häntä kuulusteli Lavrenti Berija. Žemaitisin kieltäydyttyä yhteistyöstä hänet tuomittiin kuolemaan ja teloitettiin. ==Lähteet== Luokka:Liettualaiset sotilaat Luokka:Neuvostoliittolaiset teloitetut Luokka:Vuonna 1909 syntyneet Luokka:Vuonna 1954 kuolleet
Rubén Darío

Félix Rubén Garcia Sarmiento (18. tammikuuta 1867 – 6. helmikuuta 1916), taiteilijanimeltään Rubén Dario oli nicaragualainen runoilija, journalisti ja diplomaatti. Darío johti modernismo-suuntausta ja on merkittävimpiä espanjankielisiä runoilijoita. Darío sai vaikutteita kirjoittamiseensa eurooppalaisilta symbolisteilta. Hän uudisti espanjan kieltä ja kehitti 15-tavuisen "vapaan sonetin" säelajin.. == Suomennettuja runoja == Lähde:Rubén Darío, Lahden kaupunginkirjaston runotietokanta. Päivitetty 11.3.2021, viitattu 14.3.2021 * "J. Enrique Rodolle" (A J[ose] Enrique Rodo) ja "Sonatina" (suom. Saima Harmaja) teoksessa Espanjan ja Portugalin kirjallisuuden kultainen kirja (WSOY, 1954). * "Sonatina" suom. Saima Harmaja, teoksessa: Espanjan ja Portugalin kirjallisuuden kultainen kirja (WSOY, 1954) * "Runoilijat! Jumalan tornit!" (¡Torres de Dios! ¡Poetas!, suom. Aale Tynni) teoksessa Tuhat laulujen vuotta (WSOY 1957 ja 2004). == Lähteet == ==Aiheesta muualla== Luokka:Nicaragualaiset runoilijat Luokka:Vuonna 1867 syntyneet Luokka:Vuonna 1916 kuolleet
Tervehdys, Maan asukit

Tervehdys, Maan asukit on suomalaisen folk rock -yhtyeen Ahkerien Simpanssien esikoisalbumi. Se julkaistiin vuonna 2003 levymerkillä Johanna Kustannus/Megamania. === Albumin kappalelistaus === # # # # # # # # # # # # # # == Kokoonpano == * King Kong (Tomi Krutsin) * Cornelius (Teemu Eskelinen) * Xerobos (Jukka Leinonen) * Cheetah (Tommi Liimatta) * Mikataijarno (Tuomas Talvensaari) Luokka:Vuoden 2003 esikoisalbumit Luokka:Suomalaiset folk rock -albumit
Kaimio

Kaimio on suomalainen sukunimi: *Jorma Kaimio (s. 1946), antiikintutkija ja etruskologi, yritysjohtaja *Maarit Kaimio (o.s. Vuorenjuuri,s. 1941), antiikintutkija ja professori, Jorma Kaimion puoliso *Tuire Kaimio (s. 1973), eläinnäyttelijöiden kouluttaja.
Rakennuskaari

Rakennuskaari on osa Ruotsin vuoden 1734 lakia, joka koski myös kuningaskuntaan tuolloin kuulunutta Suomea. Se on yksi lain yhdeksästä kaaresta eli osasta ja se on edelleen osittain voimassa Suomessa (, ) ja Ruotsissa, vaikka sen merkitys on vähäinen sitä korvaavien muiden lakien vuoksi. Kaari käsittelee monia rakentamiseen, tontin ja tilan hoitamiseen ja naapureiden suhteisiin liittyviä asioita. Sen rangaistukset on annettu taalereina. Vaikka osa kaaresta on edelleen voimassa, ei sitä käytännössä noudateta, ellei lainkohta ole myös jossain nykyaikaisessa laissa. Siinä muun muassa käsketään talonpoikia pitämään humalistoa ja joka ei sitä pidä, vetäköön sakkoa taalerin kultakin vuodelta. Muita edelleen voimassa rakennuskaaren osia ovat mm. seuraavat: * Paimeneksi on laitettava ensisijaisesti naisia eikä poikia (11. luku 2. artikla) * Omalta, myös osittain omistamilta, mailtaan löytyvät mehiläiset kuuluvat löytäjälle (21. luku 2. artikla) Hieman erimuotoinen rakennuskaari (bygninga balker) esiintyy jo vanhimmassa Suomeakin koskeneessa Maunu Eerikinpojan maanlaissa 1300-luvun puolivälistä.King Magnus Eriksson's law of the realm : a medieval Swedish code ; translated and edited by Ruth Donner ; with an introduction by Richard Tötterman. Acta Societatis Fennicae Iuris gentium. C 2. Finnish Academy of Science and Letter, Helsinki 2000 == Katso myös == * Oikeudenkäymiskaari * Maakaari * Kauppakaari == Lähteet == Luokka:Suomen laki Luokka:Suomen oikeushistoria Luokka:Ruotsin oikeushistoria